**Мектепке дейінгі тәрбиемен қамтылмаған балалардың ата-аналарына кеңес беру пункті жұмысын ұйымдастыру**

**Кеңес беру пунктін қалай ашамыз**

Кеңес беру пунктін Мектепке дейінгі ұйымдар қызметінің үлгілік ережелерінің (ҚР Оқу-ағарту министрінің 2022 жылғы 31 қазандағы № 385 бұйрығы) негізінде жергілікті атқарушы органның шешімі бойынша ашыңыз. Кеңес беру пунктерінің алдағы қызметін мектепке дейінгі ұйым жарғысында көрсету керек.

Баласы кеңес беру пунктіне келетін балалардың ата-анасымен **[шарт](https://obr.mcfr.kz/%22%20%5Cl%20%22/document/118/203229/%22%20%5Ct%20%22_self)**жасасу керек.

**Кеңес беру пунктін ашу туралы бұйрық**

Жаңа құрылымдық бөлім – ата-аналарға кеңес беру орталығын ашу туралы шешімді **[бұйрықпен](https://obr.mcfr.kz/%22%20%5Cl%20%22/document/118/203258/%22%20%5Ct%20%22_self)**ресімдеңіз. Мұнда тармақтың атауы мен қызметін, лауазымдар тізімі мен жұмыскерлер санын көрсетіңіз. Пункт балабақшаның ішкі бөлімі болғандықтан, осы жеткілікті.

**Кеңес беру пунктін құру туралы нұсқаулық**

[**Нұсқаулықты**](https://obr.mcfr.kz/#/document/118/203235/)бекітіңіз. Онымен пункт қызметін, оның жұмыс тәртібін, жинақтау, басқару тәртібін регламенттеңіз. Нұсқаулық бірегей нысаны жоқ. сондықтан оны өз бетіңізбен құрастырыңыз. **[Үлгілік нысанды](https://obr.mcfr.kz/%22%20%5Cl%20%22/document/118/203235/%22%20%5Ct%20%22_self)**негізге алыңыз.

**Кеңес берудің үлгілік тақырыбы**

* Балабақшаға бармайтын мектеп жасына дейінгі балаларды әлеуметтендіру.
* Ерте жастағы балалар дамуының жас ерекшеліктері.
* Балалардың ұтымды тамақтануы.
* Балалардың үйдегі ойын қызметі.
* Балаларды шынықтыру әрі сауықтыру және т. б.

**Кеңес беру пункті штатын қалай құрамыз**

Кеңес беру пунктінің жұмысына мынадай маман-педагогтер керек:

* әдіскер;
* тәрбиеші;
* музыка жетекшісі;
* дене шынықтыру бойынша нұсқаушы;
* педагог-психолог;
* логопед;
* мейірбике.

Ата-аналарға кеңес беруді бір не бірнеше маман бір уақытта бірнеше нысанда жүргізуі мүмкін: топтық, кіші топтық, жеке.

**Кеңес беру пунктіне қандай құжаттар әзірлеу керек**

Кеңес беру пунктінің жұмысы үшін жауапты тұлғаларға мына құжаттаманы әзірлеуді тапсырыңыз:

* [**Кеңес беру пункті туралы нұсқаулық**](https://obr.mcfr.kz/#/document/118/203235/);
* Балабақша жарғысы;
* [**Балабақша мен ата-аналар арасындағы шарт**](https://obr.mcfr.kz/#/document/118/203229/);
* [**Кеңес беру пунктінің жұмыс жоспары**](https://obr.mcfr.kz/#/document/118/203233/)**;**
* [**Кеңес беру пунктіне жүгінген ата-аналар өтінімін тіркеу журналы**](https://obr.mcfr.kz/#/document/118/203231/)**.**

**Кеңес беру пунктінің кестесін қалай құрастырамыз**

Мамандардың жұмыс кестесін халықтың әлеуметтік сұранысын ескере отырып, өз бетіңізбен анықтаңыз. Пункт жұмысын аптасына 2-3 рет таңғы және кешкі уақытта ұйымдастыру ұсынылады. Кеңес беру ұзақтығы – 25 минуттан кем емес.

Ата-аналардың өтінімі бойынша кеңес беру пункті жедел көшпелі кеңес беру көмегін не онлайн кеңес беруді ұйымдастыра алады.

**Кеңес беру пунктіне жүгінген ата-аналар өтінімдерін қалай тіркейміз**

Ата-аналарға кеңес беру пункті тегін жұмыс істейді. Ересектер нақты маманмен жұмыс істеу үшін кеңес беру пунктіне жүгіне алады. Өтінімдерді тіркеу үшін арнайы **[ата-аналар өтінімдерін алдын ала тіркеу журналын](https://obr.mcfr.kz/%22%20%5Cl%20%22/document/118/203231/%22%20%5Ct%20%22_self)**бастаңыз. Ересектер тіркеу парағын толтыруы тиіс, тіпті олар алдын ала тіркеусіз көмекке жүгінсе де.

**Кеңес беру пунктінде қай бағыт бойынша кеңес беру керек**

Әлеуметтік-педагогикалық, психологиялық-педагогикалық және медициналық-сауықтыру бағыттары бойынша кеңес беріңіз:

1. пелагогикалық, психологиялық және медициналық бейінді біліктілігі жоғары мамандарды іріктеу;
2. ата-аналардың мектеп жасына толмаған балаларын тәрбиелеуге, оқыту мен дамытуға деген жеке әрі сараланған көзқарасы мәселесінде кеңес алуға деген сұранысын талдау;
3. мектеп жасына толмаған балалардың тәрбиесі мен дамуын диагностикалау, түзету мәселесі бойынша көшпелі кеңес беруді қамтамасыз ету;
4. ата-аналардың өтінімдері бойынша балалармен педагогикалық және психологиялық өзара іс-қимылдың өзекті мәселелері, физикалық және психикалық денсаулықты сақтау бойынша жеке кеңес беру;
5. баланың танымдық, әлеуметтік, эмоционалды, физикалық дамуын психологиялық-педагогикалық сүйемелдеу бойынша тақырыптық кеңес беру .

**Кеңес беру пунктінің қызметкерлері ата-аналарға қалай көмек көрсетеді**

Педагог ата-аналармен алғашқы кездесуде әңгімелесу арқылы тиісті ақпаратты алады, содан кейін алған деректерді талдау арқылы ересектерге әдістемелік көмек көрсетудің тиісті тәсілін таңдайды. Бұл қажетті әдебиеттерді ұсыну, пайдалы жаттығуларды, ойындарды көрсету әрі үйрету, сондай-ақ түзету және дамыту технологиялары бойынша сабақ өткізу болуы мүмкін.

Пункт маманы ата-аналармен ауызша әңгімелесумен қатар қағаз және электрондық тасымалдағышта тиісті ақпаратты дайындайды. Бұл буклеттер, жаднамалар, фото және видеоматериалдар, пайдалы интернет-сайттарға сілтемелер және т. б. болуы мүмкін. Ата-аналардан «Өз балаңызды білесіз бе» атты сауалнама алуға болады.

Егер ата-ана келу себебін түсіндіре алмаса әрі өзіне қай маманның көмегі керек екенін бірден білмесе, оған әдіскер көмекке келеді. Әдіскер ата-анамен сөйлесе келе қиындықтың себебін анықтап, оны тиісті педагогке жіберуі тиіс .

**Кеңес беру пунктін құрғанда әрі жұмыс барысында қандай нормативтік құқықтық актілерге жүгіну керек**

Әр мектепке дейінгі ұйым басшысы кеңес беру пунктін ұйымдастыру үшін қолданыстағы нормативтік құқықтық базаға сүйенуі тиіс:

* [«Білім туралы» ҚР Заңы;](https://obr.mcfr.kz/#/document/93/47/)
* [«Педагог мәртебесі туралы» ҚР Заңы](https://obr.mcfr.kz/#/document/93/11769/);
* ["Қазақстан Республикасында мектепке дейінгі, орта, техникалық және кәсіптік білім беруді дамытудың 2023 – 2029 жылдарға арналған тұжырымдамасын бекіту туралы" Қазақстан Республикасы Үкіметінің 2023 жылғы 28 наурыздағы № 249 Қаулысы](https://obr.mcfr.kz/#/document/93/20600/)
* [«Кемтар балаларды әлеуметтiк және медициналық-педагогикалық түзеу арқылы қолдау туралы» ҚР Заңы](https://obr.mcfr.kz/#/document/93/372/);
* [Мектепке дейінгі тәрбие мен оқытудың даму моделі (ҚР Үкіметінің 2021.11.03 № 137 қаулысы);](https://obr.mcfr.kz/#/document/93/14821/)
* «Мектепке дейінгі ұйымдарға және сәбилер үйлеріне қойылатын санитариялық-эпидемиологиялық талаптар» санитариялық қағидаларын бекіту туралы» Қазақстан Республикасы Денсаулық сақтау министрінің 2021 жылғы 9 шілдедегі № ҚР ДСМ-59 бұйрығы;
* ["Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттарын бекіту туралы" Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығы](https://obr.mcfr.kz/#/document/93/18670/)
* [«Мектепке дейінгі тәрбие мен оқытудың үлгілік оқу бағдарламаларын бекіту туралы» Қазақстан Республикасы Білім және ғылым министрінің м.а. 2016 жылғы 12 тамыздағы № 499 бұйрығы.](https://obr.mcfr.kz/#/document/93/3253/)

**Кеңес беру пунктінің жұмысын талдауды қалай жүргіземіз**

Кеңес беру пунктінің қызметін талдауды оқу жылының соңында жүргізіңіз. Оны статистикалық есеп нысанында жүргізіңіз. Мұнда балабақша атауы мен нөмірін, кеңес беру тақырыбы мен түскен сауалдарды, мамандар ұсынымдарын, жүгінген ата-ана санын аты-жөнімен көрсетіңіз.

**Кеңес беру пунктінің қызметі туралы есепті қашан дайындау керек**

Кеңес беру пунктінің жұмысы туралы есепті эылына екі рет дайындаңыз және ағымдағы жылдың 30 маусымынан 31 желтоқсанға дейінгі жағдай бойынша жоғары тұрған органға жіберіңіз.

**Мектепке дейінгі ұйымға бармайтын ерте жастағы балалардың ата-аналары үшін консультациялық пункт құру жөніндегі нұсқаулық**

**1. Жалпы ережелер**

1.1. Осы ереже «Қарлығаш» бөбекжайын балаларын бергісі келіп жүрген ата-аналарға арналған кеңес беру пунктінің жұмысын реттейді.

Бөбекжайға бармайтын балалардың ата-аналарына әдістемелік, педагогикалық, консультациялық көмек көрсету жөніндегі консультациялық пунктті құру және оның жұмыс тәртібін айқындайды (бұдан әрі – Пункт).

1.2. Пункт балабақшаға бармайтын балалардың ата-аналары үшін құрылады.

1.3. Пункт мектепке дейінгі тәрбие мен оқытудың үлгілік оқу бағдарламасын іске асыратын балабақшаның құрылымдық бірлігі болып табылады.

**2. Мақсаты мен міндеттері**

2.1. Мақсаты – мектепке дейінгі білімге қол жеткізу, мектепке дейінгі тәрбиемен және оқытумен қамтылмаған ерте жастағы балалардың ата-аналарының педагогикалық құзыреттілігін арттыру.

Міндеттері:

* ата-аналарға консультациялық қолдау көрсету және баланы тәрбиелеу, оқыту және дамыту мәселелерінде олардың педагогикалық құзыреттілігін арттыру;
* белгілі бір себептермен балабақшаға бара алмайтын балаларды әлеуметтендіруге көмектесу;
* пункт қызметі шеңберінде балаға көрсетілетін білікті көмектің түрлері туралы ата-аналарға қажетті ақпарат беру арқылы балабақшаға бармайтын балалардың ата-аналарына көмек көрсету.

**3. Қызметті ұйымдастыру**

3.1. Пункт балабақша базасында меңгерушінің бұйрығы негізінде қажетті санитарлық-гигиеналық, эпидемияға қарсы жағдайлар, өрт қауіпсіздігі, кадрлық қамтамасыз ету ережелерін сақтау, қажетті бағдарламалық-әдістемелік материалдар болған кезде құрылады.

3.2. Жұмысқа жалпы басшылық балабақша меңгерушісіне жүктеледі.

3.3. Пункт МДҰ меңгерушісінің бұйрығымен бекітілген жұмыс кестесіне сәйкес жұмыс істейді.

3.4. Ата-аналарға педагогикалық көмек мамандардың (әдіскер, тәрбиеші, логопед, медбике, музыкалық жетекші, дене тәрбиесі нұсқаушысы, педагог-психолог, педагог-ұцымдастырушы т.б.) қызметін біріктіру негізінде көрсетіледі. Ата-аналарға кеңес беруді бір уақытта бір немесе бірнеше маман жүргізе алады. Мамандардың жұмыс режимін балабақшаның жұмыс режиміне сүйене отырып, МДҰ меңгерушісі дербес анықтайды.

3.5. Консультациялық қызметтерді алу үшін ата-аналардан төлем алынбайды.

3.6. Ата-аналарға көмек көрсетудің негізгі нысандары:

* ата-аналардың өтініші бойынша онлайн және офлайн консультациялар, олар барлық отбасы мүшелерінің тәрбиесіндегі балаға қойылатын бірыңғай талаптарды әзірлеуге, педагогикалық мәдениетті қалыптастыру бойынша педагогикалық ағартуға бағытталған;
* ата-аналардың қатысуымен баламен түзету-дамыту сабақтарын өткізу;
* баламен өзара әрекеттесу тәсілдерін үйрету мақсатында ата-аналармен және олардың балаларымен бірлескен сабақтар өткізу;
* балабақша мамандарын тарта отырып, мастер-кластар, тренингтер, практикалық семинарлар ұйымдастыру.

3.7. Ата-аналарға баланың физиологиялық және психологиялық ерекшеліктері, тәрбиелік әсердің негізгі бағыттары, дағдарыстық жағдайларды жеңу туралы педагогикалық кеңес беру мақсатында теориялық және практикалық семинарлар ұйымдастыру.

3.8. Әдістемелік, консультациялық көмек алу үшін ата-аналар балабақшаға жеке немесе телефон арқылы жүгінеді.

3.9. Көрсетілген тақырыпқа сүйене отырып, әкімшілік кеңес беру үшін қажетті ақпаратты толық меңгерген маманды тартады.

3.10. Ата-аналардың осы қызметке қажеттілігінің болмауына байланысты пункт қызметі шеңберінде консультациялық көмек тоқтатылады.

**4. Консультациялық пункттің қызметін бақылау**

4.1. КП жұмысына тікелей бақылауды балабақша меңгерушісі жүзеге асырады.

4.2. Пункттің қызметі туралы есеп педагогикалық кеңестің қорытынды отырысында тыңдалады.

**«Қарлығаш» бөбекжайы мен балалардың ата-аналарының өзара міндеттемелері туралы**

**ШАРТ**

**№\_\_\_\_\_\_\_\_ «\_\_\_\_\_\_\_» \_\_\_\_\_\_\_\_\_\_2024ж.**

Бөбекжай меңгерушісі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан бір тараптан және анасы (әкесі) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

бұдан әрі «ата-ана» деп аталатын, бала\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ екінші жағынан, осы шартты жасасты.

**1. Балабақша міндеттері**

1.1. Ата-анасының өтініші бойынша баланы МДҰ-ның консультациялық пунктіне қабылдау.

1.2. Баланың өмірі мен денсаулығын қорғауды қамтамасыз ету, оның зияткерлік, физикалық және жеке дамуы; баланың даму ерекшеліктерін ескере отырып, оған жеке көзқарасты жүзеге асыру, баланың эмоционалды әл-ауқатына қамқорлық жасау.

1.3. Пәндік-дамытушылық ортаны ұйымдастыру (үй-жайды дайындау, жабдықтарды, оқу-көрнекі құралдарды, ойындарға арналған материалдарды таңдау).

1.4. Баланың жасын, жеке ерекшеліктерін, мектепке дейінгі тәрбие мен оқытудың үлгілік оқу бағдарламасының мазмұнын ескере отырып, оның қызметін ұйымдастыру.

1.5. Мамандардың қызметтерін ұсыну.

1.6. Бала ауырған жағдайда консультациялық пунктінде оның орнын сақтау, сондай-ақ ата-анасының демалысы және дәлелді себеппен уақытша болмауы (науқастануы, іссапар және т.б.).

1.7. Баланың консультациялық пунктте болу кезеңінде оның заттарының сақталуын қамтамасыз ету.

1.8. Ата-анаға баланы тәрбиелеу мен оқытуда, оның дамуындағы ауытқуларды түзетуде әдістемелік көмек көрсету.

1.9. Осы шартты сақтау.

**2. Ата-ананың міндеттері**

2.1. Осы шартты сақтау.

2.2. Науқастану немесе демалыс себебінен баланың болмауы мүмкін екендігі туралы консультациялық пункттің қызметкерлерін хабардар ету.

2.3. Баланы тәрбиелеу мен оқытудың барлық мәселелері бойынша консультациялық пунктпен өзара ынтымақтастық, бірлескен іс-шараларға белсенді қатысу.

**3. Балабақша құқықтары**

3.1. Медициналық қорытынды салдарынан баланы консультациялық пункттен шығару.

3.2. Егер ата-ана өз міндеттемелерін орындамаса, шартты мерзімінен бұрын бұзу, оны 10 күн бұрын алдын ала хабардар ету.

**4. Ата-аналардың құқықтары**

4.1. Консультациялық пункттің жұмысын жақсарту мәселелері бойынша ұсыныстар мен тілектер енгізу.

4.2. Консультациялық пункттің жұмысы туралы есептермен танысу.

4.3. 10 күн бұрын балабақшаға алдын ала хабарлай отырып, шартты бір жақты тәртіппен мерзімінен бұрын бұзу.

**5. Шарттың қолданылу талаптары**

5.1. Шарт оған қол қойылған сәттен бастап қолданылады, тараптардың келісімі бойынша ұзартылуы, өзгертілуі, толықтырылуы мүмкін.

5.2. Шартқа өзгерістер, толықтырулар оған қосымша түрінде ресімделеді.

**6. Тараптардың жауапкершілігі**

6.1. Тараптар міндеттемелерді орындамағаны немесе тиісінше орындамағаны үшін жауапты болады.

**7. Шарттың қолданылу мерзімі\_\_\_\_\_\_\_\_\_\_\_\_\_\_ бастап \_\_\_\_\_\_\_\_\_\_\_\_\_\_\_ аралығында.**

**8. Шартқа қол қойған тараптар:**

|  |  |
| --- | --- |
|  «Қарлығаш» бөбекжайы басшысыТ. А. Ә. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_М. о. (қолы) «\_\_\_» \_\_\_\_\_\_\_\_\_\_\_\_20\_\_\_ж.  | Ата-ананың Т. А. Ә. \_\_\_\_\_\_\_\_\_\_\_\_\_\_\_\_ Мекенжай\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_(қолы)«\_\_\_»\_\_\_\_\_\_\_\_\_\_\_\_20\_\_\_ж. |

**Консультациялық пунктке ата-аналардың өтініштерін есепке алу журналы**

|  |  |  |  |  |  |
| --- | --- | --- | --- | --- | --- |
|  №  |  Консультацияны өткізу күні, уақыты |  Консультация тақырыбы |  Консультацияны өткізу нысаны |  Консультанттың Т. А. Ә., лауазымы |  Кеңес беру барысында берілген ұсынымдар |
|   |    |   |   |   |   |
|   |   |   |   |   |   |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Мектепке дейінгі білім берумен қамтылмаған ерте жастағы балалардың ата-аналарына арналған консультациялық пункттің жұмыс жоспары**

**(ұсынылатын)**

|  |  |  |  |  |
| --- | --- | --- | --- | --- |
| **Тақырыбы** | **Мазмұны** | **Жұмыс формалары** | **Жауаптылар** | **Мерзімдер** |
| «Баланың денсаулығы біздің қолымызда» | Салауатты өмір салты дегеніміз не.Күн режимінің мәні, қатаю.Баланың денесінің қозғалыс қажеттілігі.Дұрыс тамақтану құпиялары | Консультациялар, ұсынымдар, практикалық сабақтар, мастер-кластар | Мейірбике | Қыркүйек |
| «Отбасындағы және МДҰ 1-2 жастағы балалардың қауіпсіздігі» | Қауіпсіз мінез-құлықтың негізгі ережелері.Мектеп жасына дейінгі баланың қауіпсіздігін қалай тиімді қамтамасыз етуге болады.Мектеп жасына дейінгі баланың қауіпсіздігіне кім жауап береді | Әңгімелесу, ұсыныстар, практикалық сабақтар | Тәрбиеші | Қазан |
| «Мектеп жасына дейінгі балаларға арналған білім беру ойындарының рөлі» | Ойынды қалай ұйымдастыруға болады.Отбасындағы бірлескен ойын.Оқу ойындарының түрлері | Әңгімелесу, ұсыныстар, практикалық сабақтар, мастер-класстар | Тәрбиеші | Қараша |
| «ЕБҚ бар баланы алып жүру ерекшеліктері» | ЕБҚ бар бала.ДМШ бар балаларды қолдау аясында мамандардың өзара әрекеті.МДҰ және үйдегі даму ортасы | Дәріс, ұсыныстар, практикалық сабақтар | Оқытушы-логопед | Желтоқсан |
| «Отбасылық бақыт әліппесі» | Ребенок, которого не слышно.И страхи тоже ступеньки детства.Маленькие забияки.Какая я мамаЕстілмейтін бала.Қорқыныш та балалық шақтың қадамдары.Кішкентай забияки.Мен қандай анамын | Консультация, ата-аналарға арналған ұсыныстар, практикалық тренинг | Тәрбиеші | Қаңтар |
| «Үйдегі баланың қозғалыс белсенділігі» | Баланың қозғалыс саласының ерекшеліктеріБалалар мен ата-аналарға арналған үй ойын орны.Бала өміріндегі би қимылдары | Дәріс, ұсыныстар, практикалық сабақтар | Тәрбиеші | Ақпан |
| «Балалармен демалыс» | Ата-аналар мен балалардың бірлескен демалысының ықтимал нысандары | КонсультацияАта-аналарға арналған ұсыныстарБалалар мен ата-аналардың практикалық қызметі | Тәрбиеші | Март |
| «Бала өміріндегі ертегінің рөлі»  | Баланың ақыл-ой дамуындағы танымдық ертегілердің рөлі.Ертегі терапия. Артикуляциялық ертегілер-үйдегі логопед | ДәрісПікірталасАта-аналарға арналған ұсыныстар | Тәрбиеші | Апрель |
| «Ерте жастағы балаларды МДБ жағдайларына бейімдеу» | Бейімделу кезеңіндегі күн режимі.Баланы мектепке дейін бейімдеу кезінде ата-аналарға қалай әрекет ету керек.Бейімделу сипаты неге байланысты | КонсультацияАта-аналарға арналған ұсыныстарПрактикалық ұсыныстар | Тәрбиеші | Май |